

**Gradska tržnica d.o.o., Augusta Šenoe 12, Varaždin –Tel. 042-302-956 / Fax 042-302-902 www.varazdinski plac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**Varaždin, 29. prosinca**

**NAJAVA ZA MEDIJE: Doček Nove 2017. uz 'Vatru i led': na Kapucinskom trgu u Varaždinu klizalište je 31. prosinca OTVORENO I POSLIJE PONOĆI, a sve koji su spremni dočekati Novu godinu na otvorenom zagrijat će grupa 'Vatra'. Točno u ponoć počinje vatromet.**

Za sve ljubitelje dočeka na otvorenom, na Kapucinskom trgu u Varaždinu sprema se nezaboravan doživljaj. Varaždinci doslovno mogu 'uklizati' u Novu jer klizalište će biti otvoreno za sve koji žele doživjeti odbrojavanje na ledu. Na staru godinu klizalište radi u terminima 9:45 – 11:00, 11:30 – 12:45, 13:15 – 14:30, 15:00 – 16:15, 16:45 – 18:00, 18:30 – 19:45, 20:15 – 21:30, te **u posebnom dodatnom terminu od 23:00 do 00:30.**

U Novu godinu sve će prisutne dopratiti popularna virovitička **rock grupa Vatra**, čiji koncert počinje u **22:00 sata**. Uz dobru svirku, klizanje i kuhano vino, hladnoće se ne treba bojati, jer sve navedeno jamči vruću atmosferu i nezaboravan doživljaj dočeka.

Vrhunac nas očekuje **točno u ponoć** kada će nebo iznad Varaždina rasvijetliti spektakularni **vatromet**.

Doček na ledu uz Vatru i vatromet jedinstveno je iskustvo kojeg vrijedi doživjeti, stoga se pozivaju svi da provedu silvestarsku večer na Kapucinskom trgu u Varaždinu.

Ledena čarolija nastavlja se i nakon Nove godine jer **klizalište je otvoreno sve do nedjelje, 22. siječnja**, a **Kuću Djeda Mraza** nastanit će simpatične animatorice koje pripremaju **kreativne likovne radionice i *facepainting* za mališane**.

**Gradska tržnica d.o.o.**

direktor Predrag Ciglar

E-mail: direktor@varazdinskiplac.hr

Tel: 042.302.956